text: U-14 dreingir:Ójøvn úrslit men liggja væl fyri
text: #000000
text: Seinastu dystirnir hjá U14a hava ikki roynst so væl. Fyrst máttu okkara lúta í steypafinaluni. Dysturin endaði 2-2. Okkara mál skutu Mórits Heini og Sonni. Dysturin mátti avgerast við brotspørkum og har drógu havnardreingirnir longra stráið. Dysturin eftir var móti B68, og har fingu okkara fulla úrtøku, tá teir vunnu 2-1 á Svangaskarði. Málini skutu Mórits Heini og so ein minniligur heilfluktari frá Sonna. Seinasta leygardagin 7. septembur leiktu dreingirnir týdningarmikla heimadysti móti oddaliðnum B36. Dreingirnir úr B36 vístu seg at vera sera grammir og vandamiklir framman fyri okkara máli og vunnu uppiborið 3-0. Hendan dystin skaptu okkara heilt fáar málmøguleikar. Við sigrinum gjørdi B36 eitt risalop móti meistaraheitinum.
  Mikukvøldið leiktu dreingirnir útsetta dystin móti HB á heimavølli. HB liggur eisini væl í kappingini. Okkara løgdu fyri sum eitt óløgi. Álopini skolaðu móti HB-málinum. Við eyðkenda og góða samanspælinum broderaðu okkara seg ferð eftir ferð gjøgnum HB liðið. Men tað var ikki fyrr enn seint í seinna hálvleiki, at vit løgdu okkum á odda. Eitt horna kom væl inn fyri málið úr vinstru síðu, og mitt millum allar teir stóru dreingirnar stakk Jógvan Højgaard seg upp og stútaði bóltin í kassan. Eitt forloysandi mál. Nú skuldi bara haldast tætt seinastu minuttirnar. HB dreingirnir, sum so at siga ongan málmøguleika høvdu havt, fóru nú at gúppa bóltarnar oman móti NSÍ málinum. Og mín sann, um ikki tað eydnaðist teimum at fáa bóltin í málið beint áðrenn dómarin floytaði dystin av. Endaliga úrslitið gjørdist tí 1-1, og tað mundu HB leikararnir vera fegnari um. Okkara høvdu uppiborið betur. Men, tá vit ikki megna at skora upp á upplagdar møguleikar, verða vit ofta revsaðir í hinum endanum.
  Leygardagin var so lokaluppgerð á skránni, tá vit tóku móti Skála. Skáladreingir hava enn onki stig fingið í kappingini, so okkara vóru greiðir favorittar undan dystinum. Okkara vunnu eisini 3-0, hóast skáladreingir royndust knáir. Miðskeiðis í fyrra hálvleiki legði Dávid á Roykheyggi okkara á odda. Ein bóltur kom inn fyri málið, og Dávid megnaði í aðru atløgu at smekka bóltin í málið frá stuttari fjarstøðu. Næsta málið kom beint fyri steðgin. Aron dróg fram í høgru síðu og sendi eina góða sending fram til Heðin, sum hegnisliga tók bóltin niður og smekkaði hann í kassan heilt úti við stólpan. Í seinna hálvleiki høvdu okkara eina rúgvu av málmøguleikum, men hepni var ikki við. Kanska manglar eisini at hava ís í búkinum, tá komið verður fram til málmøguleikar. Eitt mál kom tó afturat. Tað var Aron, sum royndi seg við langskoti, og bólturin streyk fram við øllum og inn í málið. Samanumtikið vunnu okkara uppiborið. Kanska kundu teir havt fingið fleiri mál, men sigurin er ikki at forsmáa.
  Longu týskvøldið er aftur dystur á skránni. Talan er um enn ein útsettan dyst. Hesaferð gongur leiðin til Norðagøtu, har Víkingur tekur ímóti. Víkingur, HB og NSÍ liggja øll lið um lið í kappingini. B36 er greitt á odda. Tí er hetta ein sera avgerandi dystur í stríðnum um silvurmerkini.
  Teir, sum mannaðu liðið móti Skála vóru:
  Martin, Petur Sjúrður, Rani, Mórits Heini, Benjamin, Birgir, Sølvi, Kári, Heðin, Aron, Sonni, Steffan og Dávid.
text: #000002
text: Mikudagin kl 16.30 skal NSÍ spæla ímóti HB í Gundadali. Hettar er fyrsti dystur í kappingini um at vinna seg víðari í kappingini um Løgmanssteypið. Tað hevur týdning at vit øll fara suður at stuðla okkara monnum mikudagin, her er hvør dystur ein finala. So vit vóna at NSÍ viðhaldsfólkini møta fjølment upp í...
text: #000007
text: Broytingar í kappingarleistinum fyri 2012
text: #000009
text: FSF – teknikkmerki NSÌ piltar – kunnandi fundur mánadagin 29 august
text: #000012
text: FSF-teknikkmerki Nú verður aftur møguligt hjá leikarum í piltaaldri at taka FSF-teknikkmerkið.Ì hesum sambandi verur kunnandi fundur fyri piltum og liðvenjarinum hjá piltunum, mánadagin 29 august kl 18.00 í NSÌ hølunum. Àbraham Løkin sum stendur fyri teknikkmerkinum hjá NSÌ, fer at greiða frá hvussu hetta gongur fyri seg. Á heystið 2009 varð farið undir at...
text: #000013
text: NSÍ og Kia (Bergmotors) hava gjørt stuðulsavtlau.
text: #000015
text: NSÍ og Kia (Bergmotors) hava gjørt stuðulsavtalu, sum er galdandi fyri 2018 og 2019. Vit eru fegin um at Kia (Bergmotors) ynskja at stuðla NSÍ, og takka vit mangan ferðir fyri stuðulin. Vit síggja framm til eitt gott samstarv við Kia (Bergmotors) komandi 2 árini.
text: #000016